રિલાયન્સ ઈન્ડસ્ટ્રીઝના ચેરમેન મુકેશ અંબાણી ચીનના અલીબાબા ગ્રુપના સ્થાપક જેક માને પાછળ રાખીને એશિયાના સૌથી ધનવાન વ્યક્તિ બની ગયા છે. મુકેશ અંબાણીની સંપત્તિ શુક્રવારે ૪૪.૩ અબજ ડોલર થઈ ગઈ હતી. શુક્રવારે રિલાયન્સ ઈન્ડસ્ટ્રીઝનો શેર ૧.૩૪ ટકા વધીને ૧૦૯૬.૭૫ રૂપિયા બંધ આવ્યો હતો. એ પહેલાં ઈન્ટ્રા ડે બપોરે ૧૨.૨૫ વાગે તેનો ભાવ ૧૧૦૦.૬૫ રૂપિયા થઈ ગયો હતો. આમ, શુક્રવારે મુકેશ અંબાણીએ જેક માને પાછળ રાખી દીધા હતા. જેક માની સંપત્તિ અમેરિકામાં ગુરુવારે બજાર બંધ રહ્યા ત્યારે તેના શેરના ભાવ મુજબ ૪૪ અબજ ડોલર હતી. મુકેશ અંબાણીની સંપત્તિમાં છેલ્લાં એક વર્ષમાં ચાર અબજ ડોલરનો વધારો થઈ ગયો છે.